กรมส่งเสริมสหกรณ์ เชิญชวนประชาชน ร่วมสนับสนุนกลุ่มสมาชิกสหกรณ์ผ่านโครงการส่งความสุขในเทศกาลปีใหม่ด้วยกระเช้าสหกรณ์
กรมส่งเสริมสหกรณ์ เชิญชวนประชาชน ร่วมสนับสนุนกลุ่มสมาชิกสหกรณ์ผ่านโครงการส่งความสุขในเทศกาลปีใหม่ด้วยกระเช้าสหกรณ์นายวิศิษฐ์ ศรีสุวรรณ์ รองอธิบดีกรมส่งเสริมสหกรณ์ เปิดเผยถึงการดำเนินโครงการส่งความสุขในเทศกาลปีใหม่ด้วยกระเช้าสินค้าสหกรณ์ว่า กรมส่งเสริมสหกรณ์ได้คัดสรรสินค้าและผลิตภัณฑ์ที่มีคุณภาพดี  ผ่านการแปรรูปจากสินค้าพื้นฐานในแต่ละพื้นที่ที่เป็นสมาชิกสหกรณ์และวิสาหกิจชุมชนทุกภูมิภาคทั่วประเทศที่ได้มาตรฐานผ่านการรับรองจากหลายหน่วยงานที่เกี่ยวข้อง  เช่น อาหารแปรรูป ผลไม้แปรรูป ข้าวสาร สมุนไพร ผลิตภัณฑ์จากผ้าไหมและผ้าฝ้าย สินค้าหัตถกรรม มารวบรวมจัดเป็นกระเช้าปีใหม่ จำหน่ายให้กับผู้ที่สนใจได้เลือกซื้อไปเป็นของขวัญ ของฝากในช่วงเทศกาลปีใหม่ ในราคาตั้งแต่ 500 – 3,000 บาท เพื่อสร้างรายได้สู่เกษตรกร เม็ดเงินจะหมุนเวียนกลับคืนสู่ชุมชนในจังหวัดต่างๆ ทั้งนี้ผู้ที่สนใจสามารถไปเลือกสินค้าด้วยตนเอง เพื่อจัดลงกระเช้าได้ตามความต้องการ หรือจะสั่งซื้อกระเช้าปีใหม่สำเร็จรูปที่เจ้าหน้าที่ได้จัดไว้เรียบร้อยแล้ว ไปจนถึงวันที่ 15 มกราคม 2563 ณ ศูนย์จำหน่ายสินค้าสหกรณ์ กรมส่งเสริมสหกรณ์ เทเวศร์ กรุงเทพมหานคร สั่งซื้อกระเช้าสินค้าตั้งแต่ 10,000 บาทขึ้นไป จัดส่งฟรี ในเขตกรุงเทพฯและปริมณฑล    อย่างไรก็ตามที่ผ่านมา กรมส่งเสริมสหกรณ์ ได้ส่งเจ้าหน้าที่ไปให้คำแนะนำเกี่ยวกับการพัฒนาสินค้าและผลิตภัณฑ์แก่สมาชิกสหกรณ์ ทั้งคุณภาพของสินค้า รูปแบบบรรจุภัณฑ์ที่สวยงาม เพื่อยกระดับสินค้า เพิ่มมูลค่า ส่วนการดำเนินนโยบายการตลาดนำการผลิตที่ผ่านมาได้มีการทดสอบตลาดเพื่อผลิตสินค้าตามความต้องการของผู้บริโภค พร้อมจัดทำเพจจำหน่ายสินค้าของกรมส่งเสริมสหกรณ์ทำหน้าที่เชื่อมโยงผู้ซื้อ ผู้ขายได้สะดวกและรวดเร็ว